PRITARTA

Vilniaus rajono savivaldybės administracijos

Švietimo skyriaus vedėjo

2022 m. sausio 26 d. įsakymu Nr. A27(20)-23

PRITARTA

Vilniaus r. Sudervės Mariano Zdziechovskio

pagrindinės mokyklos tarybos

2021 m. gruodžio 30 d.

protokolu Nr. 5-11

PATVIRTINTA

Vilniaus r. Sudervės Mariano Zdziechovskio

pagrindinės mokyklos direktoriaus

2022 m. sausio 26 d. įsakymu Nr. 1-8

**VILNIAUS R. SUDERVĖS MARIANO ZDZIECHOVSKIO PAGRINDINĖS MOKYKLOS**

**2022-2024 METŲ STRATEGINIS PLANAS**

**I SKYRIUS**

**ĮVADAS**

Vilniaus r. Sudervės Mariano Zdziechovskio pagrindinės mokyklos (toliau – Mokykla) strateginio plano tikslas – efektyviai ir tikslingai organizuoti mokyklos veiklą, pasirinkti teisingą mokyklos vystymosi kryptį ir prioritetus, numatyti, kaip bus įgyvendinti mokyklos veiklai keliami reikalavimai, planuoti kaitos pokyčius, telkti mokyklos bendruomenę spręsti aktualias problemas, vykdyti ikimokyklinio, priešmokyklinio, pradinio, pagrindinio ir spec. ugdymo programas.

Vilniaus r. Sudervės Mariano Zdziechovskio pagrindinės mokyklos 2022-2024 metų strateginis planas buvo rengiamas remiantis:

* Lietuvos Respublikos švietimo įstatymu;
* Valstybinės švietimo strategijos 2013-2022 metų nuostatais;
* Vilniaus rajono savivaldybės strateginiu plėtros planu 2019-2023 metams;
* Mokyklos nuostatais;
* Geros mokyklos koncepcija.

Atsižvelgta į:

* Mokyklos socialinės aplinkos ypatumus;
* Mokyklos vykdomą veiklą bei turimus išteklius;
* Mokyklos bendruomenės narių patirtį bei pasiūlymus;
* Nacionalinės mokyklų vertinimo agentūros (toliau – NMVA) išorinio vertinimo 2018 m. birželio 20 d. ataskaitą Nr. A-74;
* Mokyklos veiklos kokybės įsivertinimo rezultatus, išvadas ir rekomendacijas;
* Mokyklos strateginio plano 2017-2021 metų įgyvendinimo rezultatus.

Konsultuotasi su Vilniaus rajono savivaldybės administracijos Švietimo skyriaus specialistais Strateginį planą rengė darbo grupė, patvirtinta direktoriaus 2021 m . vasario 22 d. įsakymu Nr. 1-16 „Dėl darbo grupės 2022–2024 metų strateginiam planui parengti“, į kurią įtraukti Mokyklos administracijos, mokytojų, pagalbos specialistų, mokinių ir tėvų atstovai. Mokyklos vertybių, vizijos ir misijos formavime dalyvavo visi bendruomenės nariai.

Rengiant Mokyklos strateginį planą buvo laikomasi viešumo, partnerystės, bendravimo ir bendradarbiavimo principų.

**II. SKYRIUS**

**MOKYKLOS PRISTATYMAS**

|  |  |
| --- | --- |
| **Grupė** | Mokykla |
| **Juridinio asmens kodas** | 191320242 |
| **Adresas** | M. Zdziechovskio g. 1, Sudervės k., Sudervės sen. LT 14201, Vilniaus rajonas. |
| **Elektroninis paštas** | [rastine@smz.lt](mailto:rastine@smz.lt) |
| **Telefonas** | 8 5 2490 237 |
| **Interneto svetainė** | [rastine@smz.lt](mailto:pm@suderve.vilniausr.lm.lt) |
| **Teisinė forma** | Biudžetinė įstaiga |
| **Savininkas** | Vilniaus rajono savivaldybės taryba |
| **Mokymosi forma** | Grupinio, pavienio mokymosi |
| **Paskirtis** | Bendrojo ugdymo mokykla |
| **Pagrindinis tipas** | Pagrindinio ugdymo mokykla |
| **Darbo režimas** | Penkiadienis |

Mokykla vykdo veiklą turėdama leidimą-higienos pasą.

Vilniaus rajono savivaldybės tarybos sprendimu nuo 2015 m. sėkmingai veikia 2 ikimokyklinio ir 1 mišrioji priešmokyklinio ugdymo grupės. Patenkinti Sudervės bei apylinkės tėvų lūkesčiai.

Vilniaus rajono savivaldybės tarybos 2020 m. gegužės 15 d. sprendimu Nr. T3-144 ,,Dėl specialiųjų klasių Vilniaus r. Sudervės Mariano Zdziechovskio pagrindinės mokyklos Rastinėnų pradinio ugdymo skyriuje steigimo“ buvo įsteigtos pradinio ugdymo specialiosios klasės, intelekto sutrikimą turintiems mokiniams. Veikia 2 specialiojo ugdymo klasės, lietuvių ir lenkų mokomąja kalba pagal individualizuotas programas.

Vilniaus r. Sudervės Mariano Zdziechovskio pagrindinė mokykla yra įsikūrusi 15 km nuo Vilniaus. Ji gražioje, vaizdingoje vietovėje, kaimą supa miškai, ežerai.

Vaikų mokymas Sudervės apylinkėse prasidėjo 1911 m. privačiuose namuose Vidautiškių kaime. Juos mokė mokytoja Jadvyga Svientecka. 1930 m. mokykla įsikūrė Sudervėje, Lukaševičių name, 1947 m. persikėlė į kleboniją, o 1958 m. mokykla gavo profesoriaus Mariano Zdziechovskio šeimai priklausiusį pastatą.

2003-2004 m. m. Lenkijos Respublikos Senato ir Vilniaus rajono savivaldybės lėšomis buvo pastatytas mokyklos priestatas (936 m2).

2006 m. rugsėjo 1d. mokyklai suteiktas Mariano Zdziechovskio vardas.

2012 m. mokykla įsigijo vėliavą su Mariano Zdziechovskio atvaizdu.

2015 m. Vilniaus rajono savivaldybės ir Lenkijos Respublikos draugijos „Wspólnota Polska“ lėšomis baigtos priestato statybos ikimokyklinio ir priešmokyklinio ugdymo grupėms. Įrengta sporto aikštelė, lauko treniruokliai, žaidimų aikštelės, renovuotas mokyklos fasadas ir pavėsinė, aptverta teritorija.

Mokyklos socialinės aplinkos kontekstas yra geras, dauguma mokinių gyvena palankioje socialinėje aplinkoje. Socialinę valstybės paramą gauna 16 proc. mokykloje besimokančių vaikų šeimų. Vietos bendruomenėje susiklosčiusios bendruomeniškumo, tautinių bei pilietinių vertybių puoselėjimo tradicijos atsispindi ir Mokyklos ugdymo filosofijoje. Mokykloje siekiama telkti bendruomenę, kurti palankų mikroklimatą, bendruomenės santykius grįsti pagarba, atsakingu elgesiu ir kūrybišku problemų sprendimu. Šioms nuostatoms įgyvendinti bendruomenės sutarimu mokykloje puoselėjamos etnokultūrinės ir pilietinio ugdymo tradicijos, aktyviai veikia mokyklos savivalda.

Mokyklos bendruomenė, pasinaudodama dėkinga mokyklos gamtine ir kultūrine aplinka, susitarė ir įgyvendina pagilintas etnokultūros ugdymo tradicijas, diegiamos inovatyvios lauko pedagogikos ugdymo strategijos, padedančios mokiniams pritaikyti įgytas žinias, tyrinėti ir pažinti aplinką. Jų dėka mokiniai skatinami sąmoningai mokytis.

Kiekvienais metais atliekamas Iqes online tyrimas, kuriame dalyvauja 5–10 klasių mokiniai ir jų tėvai. Vertinant mokinių ir tėvų apklausas apie ugdymo ir mokymosi kokybę bei saugumą mokykloje, išskirtos aukščiausios ir žemiausios vertės.

**Mokinių apklausa Nacionalinės švietimo agentūros (toliau – NŠA) 2020;** **Klausimai su aukščiausiomis ir žemiausiomis vertėmis** **(kai aukščiausia vertė skalėje yra 4).**

|  |  |
| --- | --- |
| **5 aukščiausios vertės** | **5 žemiausios vertės** |
| Mokykloje esame skatinami bendradarbiauti (3,6) | Mokantis nuotoliniu būdu man reikia daugiau pagalbos (2,3) |
| Per paskutinius 2 mėnesius aš iš kitų mokinių nesityčiojau (3,6) | Per pamokas aš turiu galimybę pasirinkti įvairaus sudėtingumo užduotis (3,0) |
| Mokytojai padeda pažinti mano gabumus (3,5) | Kartu su mokytoju aš planuoju savo mokymąsi (tikslus, žingsnius jiems pasiekti) (3,1) |
| Per paskutinius 2 mėnesius iš manęs mokykloje niekas nesityčiojo (3,5) | Aš noriai dalyvauju mokyklos organizuojamoje socialinėje ir visuomeninėje veikloje (3,1) |
| Mano pasiekimų vertinimas man yra aiškus (3,5) | Mokykloje atsižvelgiama į mano nuomonę (3,2) |

**Tėvų/ globėjų apklausa NŠA 2020; Klausimai su aukščiausiomis ir žemiausiomis vertėmis** **(kai aukščiausia vertė skalėje yra 4).**

|  |  |
| --- | --- |
| **5 aukščiausios vertės** | **5 žemiausios vertės** |
| Per paskutinius 2 mėnesius mano vaikas iš kitų mokinių nesityčiojo (3,8) | Mokantis nuotoliniu būdu mano vaikui reikia daugiau pagalbos (2,4) |
| Mokykloje mano vaikas yra skatinamas bendradarbiauti (3,8) | Per pamokas mano vaikas turi galimybę pasirinkti įvairaus sudėtingumo užduotis (3,2) |
| Per paskutinius 2 mėnesius iš mano vaiko mokykloje niekas nesityčiojo (3,6) | Mano vaikui sekasi mokytis nuotoliniu būdu (3,3) |
| Į mokyklą mano vaikui eiti patinka (3,6) | Mokykloje atsižvelgiama į mano vaiko nuomonę (3,3) |
| Mokytojai padeda mano vaikui pažinti jo gabumus (3,6) | Mano vaikas nebijo pamokose suklysti (3,4) |

**Išvados**

1. Mokiniai turi pakankamai būtinų bendrųjų ir dalykinių kompetencijų siekiant užtikrinti tinkamą individualią pažangą.
2. Kiekvienas mokinys pakankamai kryptingai išmoksta naujų ir sudėtingesnių dalykų, įgyja naujų gebėjimų, tvirtesnių vertybinių nuostatų.
3. Ugdomosios/mokomosios medžiagos pritaikymas pagal atitinkamus individualius ir asmeninius mokinio poreikius galėtų būti labiau išreikštas.
4. Mokyklos aplinka yra socialiai ir psichologiškai saugi, suformuoti tinkami įgūdžiai bei nuostatos patyčių atžvilgiu.

**III. SKYRIUS**

**VIDINĖS APLINKOS ANALIZĖ**

**Planavimo sistema.**

Mokykla savo veiklą planuoja rengdama 3 metų strateginį planą, metinį ugdymo planą ir metų veiklos planą. Į mokyklos veiklos ir ugdymo proceso organizavimo planavimą įtraukiama mokyklos bendruomenė: administracija, mokytojai, Metodinė ir Mokyklos tarybos, direktoriaus įsakymu sudarytos darbo grupės.

Mokytojai kasmet rengia ir tobulina dalykų mokymo ilgalaikius ir neformalaus ugdymo planus bei neformaliojo švietimo programas.

**Ugdymas ir mokymasis.**

Mokyklos ugdymo planas atitinka mokyklos tikslus, valstybės rekomendacijas ir bendrųjų ugdymo planų reikalavimus. Jis orientuotas į mokinį. Užtikrinta bendrųjų programų ir mokytojų teminių planų dermė. Pamokų tvarkaraščiai atitinka reikalavimus. Mokinių pažangos ir pasiekimų vertinimas vykdomas pagal naujai parengtą Mokyklos mokinių pasiekimų ir pažangos vertinimo aprašą bei mokytojų dalykininkų vertinimo sistemas.

**Finansiniai ištekliai.**

Mokykla yra išlaikoma iš Vilniaus rajono savivaldybės biudžeto pagal asignavimo valdytojo patvirtintą sąmatą. Ugdymo procesas finansuojamas iš valstybės biudžeto lėšų pagal Vyriausybės patvirtintą mokymo lėšų metodiką. Šios lėšos skirstomos pedagogų darbo užmokesčiui, ryšio paslaugoms apmokėti, vadovėliams, kvalifikacijos kėlimui, kultūrinei-pažintinei veiklai. Aplinkos lėšos skirstomos administracijos ir techninio personalo darbo užmokesčiui, komunalinėms paslaugoms, transporto išlaikymui, kitoms prekėms, ilgalaikio materialinio turto einamajam remontui ir kitoms paslaugoms. Gyventojų pajamų mokesčio skiriama parama, rėmėjų lėšos skiriamos turimos materialinės bazės išlaikymui arba jos gerinimui. Tarptautinių projekto finansavimo lėšos skiriamos projektų tikslams, uždaviniams bei suplanuotoms veikloms vykdyti. Teikiamos finansinės ataskaitos gimnazijos bendruomenei. Kasmet pagal mokyklai skiriamą finansavimą mokyklos bibliotekos fondai yra atnaujinami: perkami nauji vadovėliai, kitos šiuolaikinės mokymo(-si) priemonės, grožinė literatūra.

**Ryšių, informavimo ir komunikavimo sistema.**

Mokytojų darbo vietos yra kompiuterizuotos, yra kompiuterių klasė ir interneto prieiga. Visi mokytojai vadovaujasi Kompiuterių technikos ir programinės įrangos naudojimosi tvarka. Mokiniai, jų tėvai, mokytojai ir kiti mokyklos darbuotojai apie mokyklos naujienas ir aktualijas informuojami per TAMO dienyną ir internetinę svetainę.

Mokykloje rengiami visuotiniai tėvų susirinkimai, klasių, grupių tėvų susirinkimai, atvirų durų dienos, neformalūs susitikimai. Naudojamasi Mokinių ir Pedagogų registrais, NŠA sistema KELTAS, švietimo valdymo informacine sistema ŠVIS. Bankų pavedimai, vietiniai ir tarptautiniai mokėjimai bei kitos finansinės operacijos atliekamos naudojant bankų internetines sistemas.

**Vidaus kontrolė.**

Mokyklos vidaus kontrolę vykdo įsivertinimo grupė pagal vidaus veiklos kokybės įsivertinimo tvarką. Ugdymo proceso priežiūrą vykdo mokyklos administracija pagal metų veiklos plane numatytus tikslus ir uždavinius. Rezultatai aptariami Mokytojų tarybos posėdžiuose, individualiai, metodinėse grupėse, direkciniuose posėdžiuose ir pristatomi bendruomenei. Mokyklos veiklą kuruoja Vilniaus rajono savivaldybės administracijos Švietimo skyriaus specialistai. Finansinę veiklą kontroliuoja Valstybės kontrolės įgaliotos institucijos, Vilniaus rajono savivaldybės Kontrolės ir audito tarnyba.

**IV. SKYRIUS**

**IŠORĖS APLINKOS ANALIZĖ**

**Politiniai ištekliai.**

Mokykla savo veiklą grindžia Lietuvos Respublikos Konstitucija, Vaiko teisių konvencija, Lietuvos pažangos strategija „Lietuva 2030“, Valstybine švietimo 2013-2022 metų strategija, Geros mokyklos koncepcija, Lietuvos Respublikos įstatymais, Lietuvos Respublikos Vyriausybės nutarimais, Švietimo, mokslo ir sporto ministro įsakymais, Vilniaus rajono savivaldybės tarybos sprendimais, Mokyklos nuostatais ir kitais teisės aktais.

**Ekonominiai ištekliai.**

Mokyklos ekonominė veikla priklauso nuo šalies ekonominės būklės.

• Pagrindiniai mokyklos finansavimo šaltiniai – valstybės ir savivaldybės lėšos.

• Papildomas lėšas sudaro mokyklos pritraukiamos projektinės lėšos, dalyvaujant rajono, šalies, ES projektuose, rėmėjų, GPM lėšos.

**Socialiniai ištekliai**.

Sudervės gyvenvietė plečiasi – atsikrausto jaunos šeimos, ikimokyklinio ir priešmokyklinio ugdymo grupių įsteigimas leido užtikrinti tinkamą ir pastovų mokinių skaičių pradinio ugdymo lygmenyje, o tai leidžia tikėtis pakankamo ir augančio mokinių skaičiaus: 2017-2018 m. m. iš viso ugdėsi 171 mokinys, 2018-2019 m. m. – 161 mokinys, 2019-2020 m. m. – 168 mokiniai, 2020-2021m. m. – 167 mokiniai, o 2021- 2022 m. m. iš viso ugdosi 172 mokiniai.

**Technologiniai ištekliai.**

Informacinės ir komunikacinės technologijos vis labiau veikia ugdymo ir ugdymosi metodus, daro įtaką ne tik ugdymo turiniui, bet ir visam ugdymo procesui. Kokybiškai besikeičiančios technologijos bei jų taikymo galimybės skatina plėtoti švietime informacinių ir komunikacinių technologijų infrastruktūrą. Mokymosi proceso aktyvinimas reikalauja ugdymo procese vis plačiau taikyti modernias šiuolaikines mokymo priemones. Akivaizdu, kad mokymosi aplinkų modernizavimas ir turtinimas yra strategiškai svarbi mokyklos ugdymo kokybės užtikrinimo ir tobulinimo kryptis.

Nuotolinis mokymas paskatino mokytojus dar labiau taikyti IKT ugdymo procese. Mokyklos mokytojai efektyviai naudoja įvairias programas: Zoom, Teams, Microsoft Office, e-vadovėlius ir kitas įvairiems dalykams mokyti skirtas skaitmenines mokymo priemones (iš svetainės e-mokykla.lt ir kt.). Pradinių klasių mokytojos daugumoje vedamų pamokų naudoja interaktyvias lentas. Pagal mokykloje atliekamas mokytojų apklausas dauguma mokytojų teigia, kad informacinės komunikacinės technologijos ugdymo organizavimo kokybei daro teigiamą įtaką: pavyksta įdomiai pateikti mokomąją medžiagą, ją nesunku atrinkti, parodyti informacijos įvairovę. Mokymo ir mokymosi kokybė didėja dėl informacijos vaizdingumo, įvairių išraiškos būdų. Taip mokiniai geriau įsimena, sutelkia dėmesį, lengviau įsisavina informaciją. Naudojant IKT, sutaupomas laikas, kurį galima skirti informacijos analizei, bendravimui su mokiniais, diskusijų organizavimui. Informacinių technologijų naudojimas padeda mokytojams sisteminti ir kaupti mokomąją medžiagą, dalintis patirtimi.

Mokykloje naudojamos informacinės sistemos: Mokinių ir Pedagogų registrai, el. dienynas TAMO, Švietimo valdymo sistema ŠVIS. Įrengtas Wi-fi, Litnetas bevielio interneto ryšys.

**Edukaciniai ištekliai.**

Švietimo, mokslo ir sporto ministerija nustato pagrindinius reikalavimus ugdymo turinio formavimui ir reglamentuoja ugdymo proceso organizavimo bendrąją tvarką. Ugdymas Lietuvos mokyklose yra kryptingai vystomas pagal ilgalaikę programą – Valstybinę švietimo strategiją 2013-2022 metams. NŠA kasmet analizuoja PUPP rezultatus, šalies ir tarptautinių tyrimų, kuriuose dalyvavo Lietuvos mokiniai, rezultatus ir teikia išvadas bei pasiūlymus. NMVA inicijuoja mokyklų pažangos įsivertinimą, siekiant įgyvendinti Lietuvos pažangos strategiją „Lietuva 2030“, Valstybinę švietimo 2013-2022 metų strategiją. Tėvų švietimo politika mokykloje vykdoma įvairiais būdais ir formomis: tėvų susirinkimai, paskaitos, bendri renginiai ir projektai. Į mokyklos veiklos organizavimą yra įtraukiama mokyklos ir vietinė bendruomenės.

**V. SKYRIUS**

**MOKYKLOS STIPRIŲJŲ IR SILPNŲJŲ PUSIŲ BEI GALIMYBIŲ IR GRĖSMIŲ (SSGG) ANALIZĖ**

|  |  |
| --- | --- |
| STIPRYBĖS | SILPNYBĖS |
| * Geras mokyklos bendruomenės mikroklimatas. * Tikslingai ir atsakingai vykdomas ugdymo procesas. * Pakankamai aukšto lygio mokytojų dalykinis bei metodinis pasirengimas. * Mokytojams sudarytos galimybės nuolat kelti profesinę kvalifikaciją. * Pakankamas mokytojų gebėjimas taikyti IKT ugdymo procese. * Geras mokyklos įvaizdis bendruomenėje. * Tinkama ir savalaikė specialistų pagalba (psichologo, socialinio pedagogo, logopedo) sprendžiant iškilusias problemas. * Veikiančios prevencinės programos: Olweus, Obuolio draugai, Kimochis, Zippis ir kt. * Įrengtas sporto aikštynas ir žaidimų aikštelės. * Saugi, jauki estetiška aplinka. * Tinkamai puoselėjamos mokyklos tradicijos, mokykla turi savitų bruožų. * Mokinių sveikatingumo, vertybinių nuostatų ugdymas. | * Ribotos galimybės paįvairinti ugdymo proceso erdves. * Dalies mokinių mokymosi motyvacijos stoka. * Dalies mokinių nenoras dalyvauti mokyklos rengiamoje veikloje. * Nepakankamai efektyviai veikia gabių mokinių ugdymo sistema. * Neišnaudotos visos galimybės siekiant diferencijuoti ir individualizuoti ugdymą pamokose. * Nepakankama gerosios patirties sklaida tarp mokytojų. * Nepakankamas dalies tėvų domėjimasis savo vaiku bei nepakankamas ryšio su mokykla palaikymas. * Nepakankamai turtinga ir įvairi IKT bazė, jos nusidėvėjimas/ senėjimas. * Nepakankamai šiuolaikiški bibliotekos resursai. * Neišnaudojamos projektinės veiklos galimybės materialinei bazei atnaujinti. * Vieningos nuotolinio mokymo platformos nebuvimas. * Nepakankamai sisteminga tarpdalykinė ir vidinė integracija ugdymo procese. * Neigiamas COVID-19 pandemijos poveikis mokinių ir mokytojų psichikos sveikatai. |
| GALIMYBĖS | **GRĖSMĖS** |
| * Mokinių motyvacijos (mokymosi, gyvenimo tikslų siekimo) skatinimas. * Individualių mokinio poreikių ir galimybių pažinimas ir mokymosi organizavimas. * Tikslingesnis mokykloje sukurto mokinių vertinimo aprašo naudojimas. * Nuolat stiprinami ryšiai su tėvais. * Finansavimo šaltinių paieška mokyklos infrastruktūros ir materialinės bazės atnaujinimui bei IKT diegimui. * IKT bazės įvairinimas, atnaujinimas ir skaitmeninių priemonių įsigijimas. Bibliotekos išteklių atnaujinimas ir turtinimas. * Ugdymosi aplinkos atnaujinimas ir turtinimas. | * Nestabili švietimo politika, mokinių orientacija į standartizuotų testų rezultatus, o ne į kompetencijų ugdymą. * Mokinių skaičiaus mažėjimas bendrojo ugdymo įstaigose susijęs su nestabilia demografine aplinka. * Didėjanti konkurencija tarp mokyklų. * Technologijoms sparčiai žengiant į priekį, mokykla nespėja užtikrinti visapusiško, šiuolaikinėmis technologijomis grįsto mokymosi; * Technologijų vystymasis kelia grėsmę mokinių raštingumui ir sveikatai. |

Išnagrinėjus SSGG, išanalizavus vidinius ir išorinius veiksnius, apklausus mokyklos bendruomenę, buvo numatytos 2022-2024 metų mokyklos veiklos strateginės kryptys.

**VI. SKYRIUS**

**MOKYKLOS 2022-2024 METŲ VEIKLOS STRATEGIJA**

**Vizija**

Šiuolaikiška, patraukli, atvira kaitai bendruomenė, siekianti ir gebanti tobulėti.

**Misija**

Vilniaus r. Sudervės Mariano Zdziechovskio pagrindinė mokykla – tai atvira naujovėms, ugdanti kultūringą, tolerantišką, sveiką ir tobulėjantį jauną žmogų, veiklą grindžianti lyderyste ir bendruomenės dalyvavimu, puoselėjanti tradicijas bei palankų mikroklimatą institucija, kokybiškai įgyvendinanti ikimokyklinio, priešmokyklinio, pradinio, pagrindinio ir specialaus ugdymo programas.

**Vertybės**

* Ugdymo kokybė – įvairių gebėjimų ir poreikių mokinių ugdymas, teikiant kokybišką išsilavinimą;
* Tradicijų puoselėjimas ir saugojimas - tinkamai besirūpinančio tautos sukurtomis kultūros vertybėmis bei siekiančio išsaugoti gyvas tradicijas jauno žmogaus ugdymas;
* Pilietiškumas – aktyvaus, atviro, su aiškiomis vertybinėmis nuostatomis Lietuvos Respublikos piliečio ugdymas;
* Tolerancija –aiškios pozicijos turėjimas ir gebėjimas vertinti, įsiklausyti į kitą nuomonę.

**Filosofija**

„Mokykla neturi būti pasirengimas gyvenimui. Mokykla turi būti gyvenimas.“

*Elbertas Hubardas*

**Mokyklos strateginis tikslas –** ugdymo(si) proceso kokybės gerinimas kuriant aktyvųjį mokymą(si) skatinančią ir pažangią mokyklos aplinką.

**Uždaviniai:**

1. Diegti pamokose netradicinius, aktyviuosius mokymo metodus, skatinančius aktyvųjį mokymąsi.
2. Tobulinti mokinių pasiekimų ir pažangos vertinimą ir įsivertinimą, siekiant atskirų mokinių pažangos.
3. Ugdyti sveiką gyvenseną, saugoti ir puoselėti psichinę sveikatą, didinti socialinį saugumą.
4. Kurti ugdymui(si) palankias, saugias edukacines erdves, stiprinti mokyklos materialinę bazę.

**VII. SKYRIUS**

**STRATEGINIO PLANO ĮGYVENDINIMO PRIEŽIŪRA**

Strateginio plano įgyvendinimo priežiūra atliekama viso proceso metu ir visais lygiais. Už strateginio plano įgyvendinimą atsako mokyklos direktorius, kuris kontroliuoja ir stebi, ar mokyklos bendruomenė įgyvendina strateginį tikslą, ar darbuotojai efektyviai vykdo suderintų uždavinių įgyvendinimą. Kiekvienų mokslo metų pabaigoje direktoriaus įsakymu sudaroma strateginio plano peržiūrėjimo ir patikslinimo darbo grupė, kuri pristato strateginio plano įgyvendinimo rezultatus Mokyklos tarybos posėdžio metu pagal šią lentelę:

|  |  |  |  |  |  |
| --- | --- | --- | --- | --- | --- |
| **1. Uždavinys: Diegti pamokose netradicinius, aktyviuosius mokymo metodus, skatinančius aktyvųjį mokymąsi.** | | | | | |
| **Žingsniai** | **Įgyvendinimo priemonės** | **Įgyvendinimo terminas** | **Planuojami rezultatai** | **Atsakingi asmenys** | **Ištekliai** |
| Efektyvinti išmaniųjų įrenginių naudojimą ugdomojoje veikloje. | Organizuojamos IT ugdomosios veiklos, jas įtraukiant ir į neformalųjį ugdymą siekiant didinti mokinių motyvaciją. | 2022-2024 m. | Ugdymo planai, į kuriuos įtrauktos neformaliojo ugdymo veiklos ir išmaniųjų įrenginių naudojimas. | Direktoriaus pavaduotoja ugdymui, klasių vadovai, dalykų mokytojai, pagalbos mokiniui specialistai. | Žmogiškieji ištekliai, Kokybės krepšelio lėšos. |
| 2022-2023 m. | Interaktyvios ir patrauklios pamokos, atitinkančios šiuolaikinio ugdymo koncepciją.  Didesnė dalis mokinių lankančių formaliojo ugdymo būrelius mokykloje. |
| Stiprinti mokyklos vadovų, mokytojų, pagalbos mokiniui specialistų informacinį, skaitmeninį raštingumą. | Skaitmeninių gebėjimų ugdymas ir tobulinimas. Organizuojami tiksliniai IKT integravimo į ugdymo procesą mokymai mokytojams, įgalinantys juos tinkamai taikyti IKT priemones ir metodus pamokose.  Gerosios patirties sklaidos užtikrinimas  Stebimos ir analizuojamos pamokos. | 2022-2024 m.. | Mokytojai (90% ) patobulintas IKT taikymo kompetencijas naudos ugdymo srityje.  Interaktyvios ir patrauklios pamokos, atitinkančios šiuolaikinio ugdymo koncepciją. | Direktorius | Žmogiškieji ištekliai,  Klasės krepšelio lėšos. |
| Kurti tarpdalykinės integracijos sistemą | Integruotų pamokų tvarkaraščio parengimas.  Mokymai mokytojoms.  Pamokų stebėjimas ir analizė. | 2022-2024 m. | Parengti ilgalaikiai ugdymo planai, į kuriuos įtrauktos pamokos, skirtos, tarpdalykinei integracijai. | Direktoriaus pavaduotoja ugdymui,  klasių vadovai,  dalykų mokytojai, pagalbos mokiniui specialistai | Žmogiškieji ištekliai. |
| 2023-2024 m. | Mokiniai gebės tinkamai derinti tarpusavyje įvairių disciplinų teikiamas žinias. |
| 2024 m. | Mokytojų parengtų ilgalaikių planų, diskusijų, refleksijų, įsivertinimo duomenų apibendrinimas. |
| Taikyti patyriminį mokymą(si) naudojant STEAM ir CLIL metodikas. | STEAM kompetencijų ugdymas panaudojant inovatyvias mokymosi priemones ir netradicines ugdymo aplinkas. Kolegialus mokytojų mokymasis bendradarbiaujant, siekiant savivaldaus, patyriminio ir integruoto mokymo. | 2022-2024 m. | Sukurta stebėsenos ir veiklos vertinimo  sistema.  Ugdymo procese pastebimi ir stebėjimo protokoluose fiksuojami  įtraukiojo ugdymo  požymiai.  40% pamokų naudojami  aktyvūs mokymosi  metodai. | Direktoriaus pavaduotoja ugdymui, klasių vadovai, dalykų mokytojai, pagalbos mokiniui specialistai. | Žmogiškieji ištekliai, Klasės krepšelio lėšos, Kokybės krepšelio lėšos. |
| Integruotas užsienio kalbos ir gamtos/socialinių mokslų mokymas CLIL metodiką |
| Stiprinti projektinę veiklą ir bendradarbiavimą su socialiniais partneriais. | Dalies ugdymo turinio įgyvendinimas per projektinę veiklą,  dalyvavimas tarptautiniuose projektuose. | 2022-2024 m. | Padidėjęs mokinių kompetencijų, ugdymo efektyvumas, pagerėjęs pažangumas.  Organizuotos geriausių darbų parodos, projektų rezultatų pristatymai | Direktorius, projektų vadovai. | Žmogiškieji ištekliai, Klasės krepšelio lėšos, Kokybės krepšelio lėšos |
| Projektų dokumentų bei refleksijų analizė. Mokytojų ir pagalbos mokiniui specialistų veiklos įsivertinimo analizės. | 2023-2024 m. | Analizės rezultatų panaudojimas tolimesnių ugdymo kokybės gairių numatymui. |
| Tirti ir analizuoti mokinių mokymosi poreikius. | Kiekvienais metais vykdyti mokinių, tėvų/globėjų ir mokytojų apklausą. | 2022-2024 m. | Mokinių mokymosi poreikiai ir lūkesčiai bus ištiriami naudojant patikimus įrankius, gaunami statistiškai patikimi duomenys, jais vadovaujantis planuojamas ir, esant poreikiui, koreguojamas  Ugdymo procesas. | Direktorius, Vidaus įsivertinimo darbo grupė, klasių vadovai, pagalbos mokiniui specialistai. | Žmogiškieji ištekliai. |
| Įsigyti ir panaudoti ugdymo procese virtualias aplinkas. | Teams platformos diegimas - įsigytos priemonės ugdymo įvairinimui: Padlet, Mozaabook. | 2022-2024 m. | Įdiegta Teams platforma. Sklandžiau organizuojamas ugdomosios veiklos stebėjimas ir priežiūra.  Organizuojami mokymai ir teikiamos eksperto konsultacijos mokytojams. | Direktorius, inžinierius. | Žmogiškieji ištekliai, Klasės krepšelio lėšos |
| Gerinti pamokos ir kitų ugdymo(si) formų kokybę. | Sukurta veiksminga darbuotojų tobulinimosi motyvavimo ir skatinimo sistema, užtikrinanti savivokų, kryptingą darbuotojo dalyvavimą mokyklos bendrakūroje. Sąlygų kvalifikacijos kėlimui sudarymas. | 2022-2024 m. | Kiekvienas mokytojas ir pagalbos mokiniui specialistas kasmet kelia kvalifikaciją ir dalyvauja kompetencijų tobulinimo renginiuose. Skleidžiamos pedagoginės ir metodinės naujovės. Vykdoma gerosios patirties sklaida ,,Kolega kolegai“, orientuojamasi į mokytojų profesinį tobulėjimą. Organizuojami 2–3 seminarai mokykloje. | Direktorius, pavaduotoja ugdymui, mokytojai dalykininkai, pagalbos mokiniui specialistai. |
| **2. Uždavinys: Tobulinti mokinių pasiekimų ir pažangos vertinimo ir stebėjimo sistemą, siekiant atskirų mokinių pažangos.** | | | | | |
| **Žingsniai** | **Įgyvendinimo priemonės** | **Įgyvendinimo terminas** | **Planuojami rezultatai** | **Atsakingi asmenys** | **Ištekliai** |
| Tobulinti ugdomosios veiklos formas bei mokinių mokėjimo mokytis kompetencijas. | Sukurta motyvuojanti aplinka. Suteikta galimybė kiekvienam pajusti sėkmę. | 2022-2024 m. | 100 % mokinių fiksuos savo lūkesčius, lygins, analizuos savo pasiekimus ir sieks asmeninės pažangos.  100 % mokytojų, pagalbos mokiniui specialistų fiksuos, analizuos, stebės mokinių individualią pažangą | Direktoriaus pavaduotoja ugdymui, klasių vadovai, dalykų mokytojai, pagalbos mokiniui specialistai, mokiniai | Žmogiškieji ištekliai. |
| Taikyti įvairesnius išmokimo stebėjimo ir vertinimo/ įsivertinimo, grindžiamo konkrečiais vertinimo kriterijais, būdus. | Vertinant remiamasi konkrečiais kriterijais, aprašytais mokyklos patvirtintoje vertinimo metodikoje. Mokykloje bus tiksliai susitarta dėl šių kriterijų ir pažangos fiksavimo, klasės, mokyklos lygmenimis. Mokinių pažanga ir pasiekimai vertinami visapusiškai: žinios, gebėjimai, įgūdžiai. | 2022-2024 m. | Ne mažiau 60 % mokytojų taikys veiksmingus išmokimo, pažangos stebėjimo ir patikrinimo būdus. Atlikta mokinių asmeninės pažangos, mokytojų įsivertinimo, mokinių apklausos analizė. | Direktoriaus pavaduotoja ugdymui, dalykų mokytojai, klasių vadovai, pagalbos mokiniui specialistai. | Žmogiškieji ištekliai. |
| Atnaujinti mokinių pasiekimų ir asmeninės pažangos įsivertinimo aprašą, skatinantį pozityvųjį vertinimą/ įsivertinimą. | Sukurtas naujas pasiekimų ir pažangos aprašas, kur įsivertinimo lapai ir refleksijos veiklos bus tinkamai sudarytos ir pritaikytos pagal mokinių amžiaus grupes, vizualiai patrauklios ir aiškiai suprantamos. | 2022 m. | 100 % mokinių turės tinkamai sudarytus asmeninės pažangos segtuvus, pagrįstus tobulėjimą įrodančiais pavyzdžiais. | Direktorius, dalykų mokytojai, klasių vadovai, pagalbos mokiniui specialistai, Mokinių taryba. | Žmogiškieji ištekliai. |
| Nuosekliai vykdyti kiekvieno mokinio pasiekimų ir pažangos stebėseną bei mokymo(si) strategijų kaitą, siekti tėvų aktyvaus įsitraukimo. | Individuali mokinio pažanga bus tikrinama/ fiksuojama po pusmečių mokiniams braižant pasiekimų kreives bei pildant savo asmeninį pasiekimų ir pažangos segtuvą. Kas pusmetį asmeninė pažanga ir pasiekimai aptariami kartu su klasės auklėtoju, dalykų mokytoju, mokiniais ir tėvais. | 2022-2024 m. | 30 % mokinių gebės kritiškai įvertinti ir lyginti kiekvieno mokomojo dalyko rezultatus ir asmeninius pasiekimus. Numatyti tolesnius mokymosi tikslus.  Tėvai (80%) aktyviai įsitrauks į mokinių asmeninės pažangos, įsivertinimo aptarimus. | Direktoriaus pavaduotoja ugdymui, klasių vadovai. | Žmogiškieji ištekliai. |
| Kurti mokytojų ir administracijos darbo grupes, siekiant tikslingai fiksuoti ir reflektuoti mokinių asmeninę pažangą ir pasiekimus. | Bus sukurtos mokytojų, dirbančių toje pačioje klasėje, darbo grupės, mokinių pažangos ir pasiekimų aptarimui bei ugdymo problemų sprendimui. | 2022-2023 m. | Vieną kartą per pusmetį klasės auklėtojai organizuos susirinkimą, kuriame mokytojai, direktoriaus pavaduotojas aptars kiekvieno mokinio pasiekimus ir pažangą, ugdymosi problemas ir galimus jų sprendimus. | Direktorius, direktoriaus pavaduotoja ugdymui, socialinis pedagogas, klasių vadovai, mokytojai dalykininkai. | Žmogiškieji ištekliai. |
| **3.Uždavinys: Ugdyti sveiką gyvenseną,** **saugoti ir puoselėti psichinę sveikatą, didinti socialinį saugumą** | | | | | |
| Įgyvendinti prevencines programas ir kurti palankią, emocinę aplinką mokykloje. | Atliekama mokinių apklausa apie patyčių situaciją mokykloje, rezultatai pristatomi mokyklos bendruomenei. | 2022-2024 m. | 100 % ugdytinių dalyvaus vykdomose prevencinėse, sveikatos programose.  Stebima 1 ir 5 klasių mokinių psichologinė savijauta adaptaciniu laikotarpiu, analizuojami rezultatai. | Direktorius, klasių vadovai, dalykų mokytojai, pagalbos mokiniui specialistai, visuomenės sveikatos priežiūros specialistė. | Žmogiškieji ištekliai. |
| Stiprinti bendradarbiavimą su tėvais. | Skatinamas tėvų įsitraukimas į mokyklos veiklą. | 2022-2024 m. | 20% pagerės mokinių mokytojų - tėvų bendradarbiavimas.  Bent 70% bendruomenės renginių dalyvaus mokinių tėvai, kiti šeimos nariai. | Direktorius, klasių vadovai, dalykų mokytojai, pagalbos mokiniui specialistai, visuomenės sveikatos priežiūros specialistė. | Žmogiškieji ištekliai. |
| Formuoti mokinių sveikos gyvensenos ir sveikos mitybos įgūdžius, skatinant dalyvavimą įvairioje sveikos gyvensenos ugdymo veikloje ir programose | Įgyvendinti socialinio emocinio ugdymo, sveikatinimo programas, Dalyvauti „Vaisių ir daržovių bei pieno ir pieno produktų vartojimo skatinimas ugdymo įstaigose” programoje bei sveikos mitybos dienose. | 2022-2024 m.. | Pagerėjusi mokinių fizinė sveikata ir psichologinė savijauta. | Direktorius, klasių vadovai, socialinė pedagogė, visuomenės sveikatos priežiūros specialistė. | Žmogiškieji ištekliai. Paramos lėšos |
| Domėtis ir dalytis tikslingomis psichologinėmis žiniomis ir naujovėmis, atitinkančiomis mokinių poreikius ir amžiaus tarpsnius. | Atsižvelgdami į mokykloje iškeltus kvalifikacijos tobulinimo prioritetus mokytojai tikslingai renkasi ir dalyvauja kvalifikacijos kėlimo ir tobulinimo renginiuose. | 2022-2024 m. | 100% pedagogų ir pagalbos specialistų tikslingai patobulins savo profesines kompetencijas ir ne mažiau nei 70% pritaikys ugdymo procese.  Pagerės pamokų kokybė.  Mokyklos mokytojai pagal numatytą mokyklos metinį veiklos planą 1-2 kartus per metus dalyvaus socialinės, emocinės prevencinės programos įgyvendinimo mokymuose, taikys žinias. | Direktorius, psichologas | Žmogiškieji ištekliai, Klasės krepšelio lėšos, Kokybės krepšelio lėšos. |
| **4. Uždavinys: Kurti ugdymui(si) palankias, saugias edukacines erdves, stiprinti mokyklos materialinę bazę.** | | | | | |
| Įsigyti interaktyvias lentas. | Įsigytos interaktyvios lentas, skirtos vyresniųjų klasių mokinių ugdymui. | 2022-2023 m. | Dalykų kabinetai, atnaujinti IKT ir moderniomis mokymosi priemonėmis, ugdymo(si) sąlygos atitinkančios daugiau nei 90% higienos bei technologinius reikalavimus, daugiau nei 50% vedamų interaktyvių pamokų, | Direktorius. | Klasės krepšelio lėšos, Kokybės krepšelio lėšos. |
| Keisti mokyklos bibliotekos vaidmenį artinant mokinį prie knygos. | Inovatyviomis priemonėmis aprūpinta šiuolaikiška skaitykla. Modernizuota individuali ir komandinė mokymosi erdvė. | 2022-2024 m. | Skaityklos užimtumas ne mažesnis negu 70 %, naudojasi 90 % mokyklos mokinių.  10 % vaikų labiau domėsis knygomis, padidėjęs potraukis skaitymui, pagerėjusi ugdymo kokybė. | Direktorius, bibliotekininkė, dalykų mokytojai. | Klasės krepšelio lėšos,  savivaldybės lėšos. |
| Įrengti relaksacijos kambarį ir pritaikyti mokinių nusiraminimo, susikaupimo poreikiams tenkinti. | Įgyvendintas mokyklos modernizavimo projektas. | 2022-2024 m. | Įrengtas Relaksacijos kambarys, kuriame vaikai galės pailsėti, nusiraminti. Pagerės vaikų emocinė sveikata. | Direktorius. | Savivaldybės lėšos. |
| Įsteigti lauko klasę. | Įsigytas Geo kupolas - pritaikytas ugdymo reikmėms, lauko klasė, inovatyvi erdvė, kurioje vyksta dalis STEAM pamokų. | 2022-2023 m. | Mokymas vyks eksperimentuojant, remiantis praktika, būnant gamtoje. Įvykusios parodos, sporto šventes ir kt. veiklos. Padidėjęs mokinių savarankiškumo, verslumo ir kūrybiškumo įgūdžiai, finansinio raštingumo kompetencijos.  Įrengtos erdvės užimtumas ne mažesnis negu 75 %. | Direktorius. | Kokybės krepšelio lėšos. |

Vilniaus r. Sudervės Mariano Zdziechovskio

pagrindinės mokyklos

2022-2024 metų strateginio plano

priedas

**202... METŲ STRATEGINIO PLANO ĮVYKDYMO ATASKAITA**

|  |  |  |  |  |  |  |
| --- | --- | --- | --- | --- | --- | --- |
| Uždaviniai | Planuotas rezultatas | Pasiektas rezultatas per tarpinius įvertinimus; metais | | | Planuota įgyvendinti (data) | Įgyvendinta (data) |
| XXX | XXX | XXX |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Po metinio strateginio plano įgyvendinimo, peržiūrėjimo ir įvertinimo, strateginis planas, jo tikslai, uždaviniai, įgyvendinimo priemonės gali būti keičiami arba koreguojami.